Лъабкъоабилел соназул ахиралда чIаго вукIана Муил гIагарав чи Бекьилъа Албуриев ИсупхIажияв. ГIумруялъул ригь арав чи вукIаниги ИсупхIажияв вукIана МахIмудил творчествоги бокьулев, хIал кIун гIадамазда гьоркьор гьесул кучIдулги тIоритIизарулев ва гьел кучIдул жиндицагоги ахIулев чи. ИсупхIажияс жинцагоги гьарулаан кучIдул. Гьес абулаан жиндир заманалда рукIарал чагIи МахIмудги Муиги рукIаралани, жинца гьей Муи къан ккун гъежгун МахIмудие кьелаанилан.